ประวัติบริษัท

บริษัท ไทยบรรจุภัณฑ์และการพิมพ์ จำกัด (มหาชน) ได้ก่อตั้งขึ้นเมื่อวันที่ 9 พฤษภาคม พ.ศ. 2526
ด้วยทุนจดทะเบียน 20 ล้านบาท
โดยมีผู้ถือหุ้นทั้งหมดเป็นคนไทยซึ่งเล็งเห็นถึงความสำคัญของอุตสาหกรรมด้านบรรจุภัณฑ์ที่มีต่ออุตสาหกรรมโดยทั่วไป
โดยเฉพาะสินค้าของเด็กเล่นและสินค้าอื่นๆ ที่ผลิตเพื่อการส่งออก
โดยเห็นว่าบรรจุภัณฑ์มีส่วนสำคัญในการส่งเสริมการขาย
เพราะนอกจากการบรรจุภัณฑ์ที่ดีจะช่วยป้องกันสินค้าภายในกล่องแล้วยังมีส่วนในการจูงใจการซื้อและเป็นตัวเพิ่มมูลค่าในสินค้าอีกด้วย

บริษัทเริ่มทำการผลิตในเดือนมีนาคม พ.ศ. 2527 ในระยะเริ่มแรก บริษัทได้ดำเนินกิจการ ณ
โรงงานเลขที่ 197/129-130 ถนนเพชรเกษม แขวงท่าพระ เขตบางกอกใหญ่ กรุงเทพมหานคร
โดยมีเนื้อที่ประมาณ 2 ไร่ มีพนักงานเริ่มแรก 60 คน ทำการผลิตเฉลี่ยเดือนละ 75 ตัน
และมียอดขายในปีแรกคือ ปี พ.ศ. 2527 จำนวน 24.5 ล้านบาท
และสินค้าส่วนใหญ่จะเป็นกล่องบรรจุภัณฑ์สำหรับสินค้าประเภทของเด็กเล่น
โดยเน้นคุณภาพกล่องที่มีความสวยงามและคงทนแข็งแรง

ต่อมาในปี พ.ศ. 2531 บริษัทได้จดทะเบียนเพิ่มทุนเป็น 40 ล้านบาท
เพื่อรองรับการขยายตัวของธุรกิจ
เนื่องจากนโยบายการส่งเสริมการลงทุนเพื่อการผลิตสินค้าเพื่อการส่งออกมีมากขึ้น
บริษัทได้มีการสั่งเพิ่มเครื่องจักรที่มีประสิทธิภาพทันสมัยมาใช้ในการผลิต
นอกจากนี้บริษัทได้เริ่มมีนโยบายขยายตลาดโดยการผลิตกล่องบรรจุภัณฑ์สำหรับสินค้าอุปโภคและบริโภคที่ใช้ภายในประเทศ
และจากเหตุผลที่ว่าบริษัทสามารถผลิตกล่องบรรจุภัณฑ์ที่มีคุณภาพดีเป็นที่เชื่อถือของลูกค้า
บริษัทจึงได้รับความไว้วางใจจากบริษัทผู้ผลิตสินค้าอุปโภคบริโภคชั้นนำ เช่น บริษัท ลีเวอร์
บราเธอร์ (ประเทศไทย) จำกัด บริษัท คอลเกต-ปาล์มโอลีพ (ประเทศไทย) จำกัด ฯลฯ
ให้เป็นผู้ผลิตกล่องผงซักฟอกขนาดใหญ่ที่ต้องการความแข็งแรงและสวยงาม

เนื่องจากธุรกิจของบริษัทได้ขยายตัวไปอย่างมากและลักษณะของอุตสาหกรรมกล่องบรรจุภัณฑ์นั้นต้องอาศัยเนื้อที่ในการเก็บรักษา
ประกอบกับสถานที่ตั้งของบริษัทมีปัญหาในด้านการขนส่ง
ผู้บริหารจึงเล็งเห็นว่าควรจะย้ายสถานที่ตั้งบริษัท
เพื่อให้มีบริเวณกว้างขวางสะดวกในการทำงานและสามารถรองรับตลาดที่กำลังเติบโตอย่างรวดเร็ว
ดังนั้นในปี 2531 บริษัทจึงดำเนินการซื้อที่ดินประมาณ 31.5 ไร่ บริเวณ ถนนกิ่งแก้ว
ตำบลราชาเทวะ อำเภอบางพลี จังหวัดสมุทรปราการ
และได้ทำการก่อสร้างโรงงานใหม่ขึ้นและย้ายฐานการผลิตมาอยู่ที่นี่ทั้งหมด
บริษัทได้ขยายกำลังการผลิตเพิ่มขึ้นเป็นเดือนละ 300 ตัน โดยการสั่งซื้อเครื่องจักรพิมพ์ 5 สี ยี่ห้อ
KOMORI ซึ่งเป็นเครื่องพิมพ์ที่ควบคุมการทำงานด้วยระบบคอมพิวเตอร์
และบริษัทยังได้เพิ่มเครื่องจักรอื่นๆ ในสายการผลิตให้สอดคล้องครบวงจรกันด้วย เช่น
เครื่องทำลอนลูกฟูก เครื่องปั๊มกล่อง เครื่องตัดกระดาษ ตลอดจนเครื่องจักรอื่นๆ
ทั้งนี้เพื่อให้ผู้บริโภคมั่นใจในคุณภาพและความรวดเร็วในการผลิต

ในปี พ.ศ. 2533
บริษัทได้รับการพิจารณาจากคณะกรรมการตลาดหลักทรัพย์แห่งประเทศไทยและได้รับอนุมัติให้เข้าเป็นบริษัทรับอนุญาตในตลาดหลักทรัพย์แห่งประเทศไทย
โดยมีปริมาณหลักทรัพย์รับอนุญาตครั้งแรกจำนวนหุ้น 5 ล้านหุ้น มูลค่าหุ้นละ 10 บาท
บริษัทได้มีการเพิ่มทุนจดทะเบียนหลายครั้งเพื่อรองรับการขยายตัวของบริษัท จนถึงปัจจุบัน
บริษัทมีทุนที่ออกจำหน่ายและชำระเต็มมูลค่าแล้วจำนวน 375 ล้านบาท

บริษัทได้จดทะเบียนแปรสภาพเป็นบริษัทมหาชนจำกัด และเปลี่ยนชื่อบริษัทเป็นบริษัทมหาชนจำกัด
กับกระทรวงพาณิชย์ เมื่อวันที่ 25 มีนาคม พ.ศ. 2537 โดยมีทะเบียนเลขที่ 0107537000947
(เดิมเลขที่ บมจ.341) ปัจจุบันบริษัท ตั้งอยู่ ณ เลขที่ 9/9 หมู่ 6 ถนนกิ่งแก้ว ตำบลราชาเทวะ
อำเภอบางพลี จังหวัดสมุทรปราการ บนพื้นที่ขนาด 31.5 ไร่ มีเนื้อที่ใช้สอยเฉพาะโรงงาน
12,240 ตารางเมตร มีกำลังการผลิต 11,000 ตันต่อปี มีพนักงานทั้งสิ้น 320 คน ณ วันที่ 31
ธันวาคม พ.ศ. 2555

ข้อมูลของบริษัท

ชื่อ บริษัท ไทยบรรจุภัณฑ์และการพิมพ์ จำกัด (มหาชน)

เลขทะเบียนบริษัทเลขที่ 0107537000947 (เดิมเลขที่ บมจ. 341)

วันที่จดทะเบียน 25 มีนาคม พ.ศ. 2537

ที่ตั้ง 9/9 หมู่ 6 ถนนกิ่งแก้ว ตำบลราชาเทวะ อำเภอบางพลี

จังหวัดสมุทรปราการ 10540

ประเภทธุรกิจ ผลิตบรรจุภัณฑ์ ประเภทกล่องกระดาษพิมพ์ออฟเซ็ทแบบประกบฟูก

หุ้นที่ออกจำหน่าย

ชนิดของหุ้น หุ้นสามัญ

มูลค่าหุ้นที่ตราไว้ 10.00 บาท

ทุนจดทะเบียน 375,000,000.00 บาท

จำหน่ายและชำระแล้ว 375,000,000.00 บาท

บริษัทที่ออกหลักทรัพย์

  บริษัทที่ออกหลักทรัพย์ บริษัท ไทยบรรจุภัณฑ์และการพิมพ์ จำกัด (มหาชน) ชื่อภาษาอังกฤษ เป็น
  "THAI PACKAGING & PRINTING PUBLIC COMPANY LIMITED" ชื่อย่อ “TPP”

  ประกอบธุรกิจ ผลิตบรรจุภัณฑ์ ประเภทกล่องกระดาษพิมพ์ออฟเซ็ทแบบประกบฟูก

ที่ตั้งสำนักงานใหญ่ เลขที่ 9/9 หมู่ที่ 6 ถนนกิ่งแก้ว ตำบลราชาเทวะ อำเภอบางพลี

จังหวัดสมุทรปราการ 10540

  เลขทะเบียนบริษัทเลขที่ 0107537000947 (เดิมเลขที่ บมจ. 341)

  Home Page Http://www.tpppack.com

  โทรศัพท์ 02 175 2201-8

  โทรสาร 02 175 2218

บริษัทมีทุนจดทะเบียน 375 ล้านบาท ออกจำหน่ายและเรียกชำระแล้ว 375 ล้านบาท แบ่งออก
เป็นหุ้นสามัญ จำนวน 37.5 ล้านหุ้น มูลค่าที่ตราไว้ หุ้นละ 10 บาท